als_Latn dik_Latn sag_Latn
Fantazisti tiranas “braktis” bardheblutë për kampionët korçarë
(konica.al)- Flet Gjergji Muzaka pas transferimit të bujshëm tek ish ekipi i tij i Skënderbeut. “Sa i përket anës sportive, Skënderbeu ishte i vetmi klub ku mund të shkoja”, thekson mesfushori i lindur në Tiranë. Gjithsesi mesfushori nuk harron të falënderojë ekipet e tjera që janë interesuar për të, si dhe tifozerinë e Tiranës.
Falënderoj edhe skuadrat që më kanë kërkuar në këtë moment të vështirë, si dhe ambientin bardheblu, shokët e skuadrës stafin dhe tifozët, që me kanë komentuar pozitivisht. Ata kanë treguar shenjë mirënjohjeje dhe respekti ndaj meje”.
Ai tha se i vjen keq për aventurën e përfunduar në atë mënyrë te Tirana. “Nuk dëshiroja të përfundonte kështu, por s’ishte faji im. Doja ta mbyllja karrierën aty ku e donte zemra.”
32-vjeçari shtoi më tej se ka marrëdhënie shumë të mira me të gjithë te Skënderbeu ku ka luajtur 70 ndeshje në Superiore, duke shënuar 20 gola. “Marrëdhëniet me të gjithë lojtarët i kam shumë të mira, gjeta ngrohtësi nga të gjithë dhe gjeta motivin për të dhënë më të mirën time. Është klima dhe ambienti i përshtatshëm për të dhënë më të mirën.”
Në fund, Muzaka tha se në zemrën e tij stadiumi i Korçës zë një vend të veçantë. “Stadiumi i Korçës zë një vend të veçantë në karrierën time sepse pjesën më të madhe të titujve e kam fituar me Skënderbeun. Shpresoj të jap më të mirën”.
als_Latn als_Latn als_Latn als_Latn als_Latn als_Latn